Marcin Lewandowski

Marcin Przemysław Lewandowski (født 13. juni 1987 i SzczecinBieganie.pl - Marcin Lewandowski , besøkt 11. mars 2017.) er en tidligere polsk friidrettsutøver som hovedsakelig konkurrerte på 800 meter og 1500 meter. Hans fremste meritter er gull på 800 meter fra EM i friidrett 2010 og EM i friidrett innendørs 2015, samt gull på 1500 meter i EM i friidrett innendørs 2017.

Hans personlige rekord på 800m er 1:43.72, satt i Monaco i 2015. På 1500m lyder den personlige rekorden 3:31,46, også satt i Monaco.

 Idrettskarriere 
 2005 
Lewandowski deltok i Junior-EM i friidrett 2005 i Kaunas. Der kvalifiserte han seg til finalen, og endte på syvendeplass med tiden 3:49,08.European Athletics - European Athletics Junior Championships - Kaunas, Lithuania - 21 - 24 July 2005, besøkt 11. mars 2017.

 2006 
Han deltok i VM i terrengløp 2006 i Fukuoka i Japan, og kom på 90.-plass individuelt, i kort løype. Polen kom her på tiendeplass i lagkonkurransen.IAAF - 34th World Cross Country Championships, besøkt 11. mars 2017. Han kom på fjerdeplass på 800 meter i Junior-VM i friidrett 2006.WJAH - World Junior Championships 2006, besøkt 11. mars 2017.

 2007 
U23-EM i friidrett 2007 ble arrangert i Debrecen, og Lewandowski vant der 800 meter, foran henholdsvis Oleksandr Osmolovych og Abdesslam Merabet.European Athletics - European Athletics U23 Championships Debrecen, Hungary 12 - 15 July 2007, besøkt 11. mars 2017. Han nådde også finalen på 800 meter i Sommeruniversiadan 2007, men endte sist i finaleheatet og kom på åttendeplass.Athletics Canada - FISU Games - Finals 2007, besøkt 11. mars 2017.

 2008 
Han ble polsk mester på 1500 meter i 2008.European Athletics - Marcin Lewandowski, besøkt 11. mars 2017. I juni deltok han i Europacupen i friidrett 2008, der Polen deltok i Super League. Han deltok der på 800 meter, og kom på andreplass bak Manuel Olmedo fra Spania.Marca.com - España es penúltima en la primera jornada de la Superliga, besøkt 11. mars 2017. Polen kom på andreplass i europacupen sammenlagt.

I Sommer-OL 2008 i Beijing representerte han Polen, der han ble nummer 7 i sitt semifinaleheat og gikk ikke videre til finalen. Han løp på 1:47,24 i semifinalen.IAAF - XXIX Olympic Games - 800 metres men, besøkt 11. mars 2017. I september deltok han i IAAF World Athletics Final, og kom der på fjerdeplass på 800 meter.IAAF - VTB Bank World Athletics Final, besøkt 11. mars 2017.

 2009 
I EM i friidrett innendørs 2009 kom han sist i mål i finalen, og kom på sjetteplass.European Athletics - European Athletics Indoor Championships – Turin 2009, besøkt 11. mars 2017. Han fikk sølv på 800 meter i U23-EM i friidrett 2009, bak Adam Kszczot, og i Lag-EM i friidrett 2009 kom han på sjetteplass på 1500 meter, i Super League.European Athletics - European Athletics U23 Championships, besøkt 11. mars 2017.European Athletics - European Athletics Team Championships - Leiria 2009, besøkt 11. mars 2017.

Han deltok også i VM i friidrett 2009 i Berlin der han endte på åttendeplass på 800 meter.

 2010 
I EM i friidrett 2010 i Barcelona tok han gull foran Michael Rimmer og Adam Kszczot med tiden 1:47,07, noe som var hans første mesterskapsmedalje i et større seniormesterkskap. Han løp 800 meter i Lag-EM i friidrett 2010, der Polen igjen deltok i Super League, og kom der på tredjeplass med tiden 1:45,74.European Athletics - European Athletics Team Championships - Bergen 2010, besøkt 11. mars 2017. Han ble også polsk mester på 1500 meter i 2010.

Han representerte Europa i Verdenscupen i friidrett 2010, og kom der på andreplass på 800 meter, bak David Rudisha som representerte Afrika.IAAF - IAAF/VTB Bank Continental Cup 2010, besøkt 11. mars 2017. Han vant ett av løpene i Diamond League 2010 – DN Galan i Stockholm – og endte på fjerdeplass med fem poeng sammenlagt.Diamond League - Overview Disciplines - 27.08.2010 800m - Men   , besøkt 11. mars 2017.

 2011 
Lewandowski satte ny personlig rekord på 800 meter innendørs i Sparkassen Cup i februar 2011.IAAF - Oliver, Alamirew post scintillating marks in Stuttgart, besøkt 11. mars 2017. I EM i friidrett innendørs 2011 kom han på andreplass, bak Adam Kszczot.European Athletics - European Athletics Indoor Championships - Paris 2011, besøkt 11. mars 2017. Han ble polsk mester på 800 meter dette året.

I Military World Games i juli vant han 800 meter, og i VM i friidrett 2011 kom han på fjerdeplass, med tiden 1:44,80.Det polske friidrettsforbundet - RIO: Złoto Lewandowskiego (norsk versjon), besøkt 11. mars 2017.IAAF - World Championships - 800 Metres Men - Final, besøkt 12. mars 2017.

 2012 
Han kvalifiserte seg til semifinalen i VM i friidrett innendørs 2012, men falt i semifinalen, og fullførte ikke løpet.Det polske friidrettsforbundet - HMŚ 2012: Cichocka 8., Kszczot i sztafeta w finale (norsk oversettelse), besøkt 12. mars 2017. I Sommer-OL 2012 ble han slått ut i semifinalen, der han kom på fjerdeplass i sitt heat og fikk niende beste tid.IOC - London 2012 - Athletics - 800m men, besøkt 12. mars 2017.

 2013 
I EM i friidrett innendørs 2013 kom han på fjerdeplass på 1500 meter, og hans landsmann Bartosz Nowicki kom på syvendeplass.Europran Athletics - Europran Athletics Indoor Championships - Göteborg 2013, besøkt 12. mars 2017. Han løp også 1500 meter i Lag-EM i friidrett 2013, der Polen konkurrerte i Super League, og han løp der inn til tredjeplass.European Athletics - European Athletics Team Championships - Gateshead 2013, besøkt 12. mars 2017. Han satte ny personlig rekord på 800 meter i Zurich Weltklasse i august, der han løp på 1:43,79.LetsRun.com - Nick Symmonds Goes Wire to Wire to Win 800 at Zurich Weltklasse, besøkt 12. mars 2017.

Han hadde tredje beste tid i semifinalene på 800 meter i VM i friidrett 2013, men kom på fjerdeplass i finalen, med tiden 1:44,08.IAAF - World Championships - 800 Metres Men - Final, besøkt 12. mars 2017.

 2014 
Han løp inn til tredjeplass på 800 meter i VM i friidrett innendørs 2014, men ble diskvalifisert etter målgang, fordi han hadde trått utenfor sin bane. Britiske Andrew Osagie overtok dermed tredjeplassen.IAAF - Report: men’s 800m final – Sopot 2014, besøkt 12. mars 2017. Han deltok både på 4 × 800 meter og 4 × 1500 meter i IAAF World Relays 2014, og Polen kom der på andreplass på 4 × 800 meter, og sjetteplass på 4 × 1500 meter. De satte ny polsk rekord på 4 × 800 meter stafett, med tiden 7:08,69.IAAF - IAAF World Relays - 4 x 800 Metres (8 laps) Men - Final, besøkt 12. mars 2017. Han ble polsk mester på 1500 meter i 2014, for tredje gang i sin karriere.

Han satte ny personlig rekord på 1500 meter i juni 2014, da han løp inn til tredjeplass i Lag-EM i friidrett 2014 (Super League). Han løp der på 3:38,19.European Athletics - European Athletics Team Championships - Braunschweig 2014, besøkt 12. mars 2017. I august deltok han i EM i friidrett 2014, og kom på femteplass på 800 meter.

 2015 
Lewandowski vant sin andre EM-gullmedalje i karrieren da han vant 800 meter i EM i friidrett innendørs 2015.European Athletics - European Athletics Indoor Championships - Prague 2015, besøkt 12. mars 2017. Han ble også polsk mester innendørs på 800 meter.

Som året før vant Polen sølv på 4 × 800 meter stafett i IAAF World Relays 2015, med Lewandowski på laget.IAAF - World Relays Bahamas 2015 - 4 x 800 Metres (8 laps) Men - Final, besøkt 12. mars 2017. På medleystafetten kom de på fjerdeplass. I juni deltok han på Polens lag i Lag-EM i friidrett 2015 (Super League), og denne gangen kom han på andreplass på 1500 meter, som ga Polen 11 poeng i lagkonkurransen, der Polen endte på fjerdeplass.European Athletics - European Athletics Team Championships - Cheboksary 2015, besøkt 12. mars 2017.

Til tross for syvende beste tid i semifinalene i VM i friidrett 2015 nådde han ikke finalen på 800 meter. I oktober deltok han i Military World Games, og kom denne gangen på tredjeplass på 800 meter.

 2016 
På nasjonalt nivå ble han polsk mester på både 800 og 1500 meter i 2016. Han fikk sølv på 800 meter i EM i friidrett 2016, bak sin landsmann Adam Kszczot.European Athletics - European Athletics Championships - Amsterdam 2016, besøkt 12. mars 2017. Han representerte Polen under Sommer-OL 2016, der han kom på sjetteplass på 800 meter.

 2017 
I det polske mesterskapet innendørs i 2017 vant han 800 meter. I EM i friidrett innendørs 2017 vant han 1500 meter, foran henholdsvis Kalle Berglund og Filip Sasínek.

 2021 
Han representerte Polen under Sommer-OL 2020 i Tokyo på 1500 meter, men fullførte ikke semifinalen, og kvalifiserte seg derfor ikke til finalen.

 Referanser 

 Eksterne lenker 


Kategori:Personer fra Szczecin
Kategori:Polske mellomdistanseløpere
Kategori:Polske mestere i friidrett
Kategori:Europamestere i friidrett for Polen
Kategori:EM-sølvmedaljevinnere i friidrett for Polen
Kategori:Deltakere for Polen under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Polen under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Polen under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Polen under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Polen under VM i friidrett 2015
Kategori:Deltakere for Polen under VM i friidrett 2017
Kategori:Deltakere for Polen under VM i friidrett 2019
Kategori:Deltakere for Polen under EM i friidrett 2010
Kategori:Deltakere for Polen under EM i friidrett 2016
Kategori:Deltakere for Polen under EM i friidrett 2018
Kategori:Deltakere for Polen under EM i friidrett innendørs 2015
Kategori:Deltakere for Polen under EM i friidrett innendørs 2017
Kategori:Deltakere for Polen under EM i friidrett innendørs 2019
Kategori:Deltakere for Polen under EM i friidrett innendørs 2021
Kategori:Europamestere i friidrett innendørs for Polen
Kategori:Deltakere for Polen under Stafett-VM i friidrett 2014
Kategori:Deltakere for Polen under EM i friidrett innendørs 2009